Sepiegids: Ingrid, Priester desperaat om Angel op te spoor in ‘Arendsvlei’Met Maroela Media en kykNET se sepiegids kan jy nou weekliks ŉ voorsmakie kry van die gebeure in jou gunstelingsepie. Skermgreep uit vandeesweek se ‘Arendsvlei’. Weekdae om 19:30 op kykNET Maandag 23 Mei Ruan probeer sy keuse verdedig terwyl Gaby se vermoede deur Rian se aksie versterk word. Steve is glad nie beïndruk met ŉ hutsmerk op sosiale media nie en dit lei tot ŉ waarskuwing. Dinsdag 24 Mei Gaby soek by Karen ŉ antwoord op Uys se vraag. Ruan is nie beïndruk met Steve se opinie nie. Conrad konfronteer Annelize oor Jeremy terwyl Lani een van haar geheime probeer wegsteek. Woensdag 25 Mei Ndlovu en Steve gee vir Annelize ŉ hoofpyn, en Naomi kan nie glo wat sy by Chanel hoor nie. Conrad gebruik ŉ ander taktiek om nader aan ŉ projek te kom. Donderdag 26 Mei Gaby se nuus maak nie vir Rian opgewonde nie, en Danny merk ŉ reaksie op wanneer daar ŉ uitnodiging na ŉ braai is. Annelize konfronteer Conrad oor sy optrede. Vrydag 27 Mei Tracy spreek haar kommer uit teenoor Conrad wanneer Vicky haar vertel wat sy gesien het. Naomi moet slegte nuus deel, terwyl Gaby nie uitgepraat kan raak oor die vorige aand nie. Weekdae om 18:30 op kykNET en kykNET&kie Maandag 23 Mei Tim is verwoed besig om almal te oortuig dat hy nie ontrou aan Zoe was nie. Mrs J en Siya is albei verlig wanneer Siya weer sy kerkverpligtinge hervat. Dinsdag 24 Mei Bridgette vat vir Tim vas, terwyl Angie probeer om op te maak vir Lee-Ann se hare. Justin en Susan stamp koppe oor sy loopbaan. Woensdag 25 Mei Bridgette wil hê Zoe moet ŉ besluit oor haar huwelik neem, maar Lee-Ann bring haar tot ander insigte. Susan tree op teen Justin se wense, en Wade moet weer vir Angie teleurstel. Donderdag 26 Mei Bridgette en Lee-Ann doen ŉ drastiese stap om Tim van Zoe af weg te hou. Justin en Susan stamp koppe oor sy nuwe besigheid. ŉ Groot misverstand vertroebel sake tussen Angie en Wade. Vrydag 27 Mei Zoe probeer haar pyn en vernedering verwerk, terwyl Tim haar smeek om hom te vergewe. Angie is op die oorlogspad, en die Samsodiens kry onverwags ŉ besoeker. Weekdae om 18:00 op kykNET Maandag 23 Mei Lulu vergewe vir Zappa. Jana maak kontak met ŉ ou vriendin. Anastasia sukkel om haar nuwe realiteit te verwerk. Dinsdag 24 Mei Jana se skoolvriendin kom kuier. Lulu wys Nico se bystand van die hand. Pine neem ŉ drastiese besluit. Woensdag 25 Mei Die waarheid oor Amanda se aanval kom op die lappe. Die Stryder-vroue maak gereed vir hulle volgende geselligheid. Kristien hoor van Pine se planne. Donderdag 26 Mei Kristien wil Amanda weer laat afdank. Jana voel uitgesluit deur Schalk en Riana. Anastasia voel oorweldig deur al die aandag. Vrydag 27 Mei Schalk en Amanda het ŉ ernstige gesprek. Jana besin oor haar vriendskap met Riana. ŉ Ongemaklike gerug bedreig Anastasia se reputasie. Maandag tot Donderdag om 19:30 op kykNET&kie Maandag 23 Mei Morne het ŉ onverwagse reaksie wanneer een van sy klasmaats hom tart. Angel word deur Ingrid en Daniel onder druk geplaas om groot lewensbesluite te neem. Dinsdag 24 Mei Beatrice sien Jeffrey vir die eerste keer. Angel vertel vir Ingrid dat sy die nuus aan Priester gaan breek. Morne beken aan Alta-Marie dat die konflik met Joshua hom gespanne maak. Woensdag 25 Mei Ingrid en Priester is desperaat om vir Angel te vind. Alta-Marie voel al hoe meer ongemaklik rondom Morne. Gertie wonder of Jeffrey se verskyning ŉ goeie ding is. Donderdag 26 Mei Angel se geheim word deur ŉ onberouvolle Ingrid gedeel. Gertie maak haar ongelukkigheid oor Jeffrey se teenwoordigheid vir Beatrice duidelik. Ezra sit haar pasmaat-plan aan die gang.